Provinciale waeg 278

D'r provinciale weëg 278 is 'n verkiersweëg mit 'n lingde va ruum 30 kilomeëter in 't zude van de Nederlandse provincie Limburg, deë Mesjtreech, via Gulpe en Vols mit de Duutsje sjtad Oake verbingk. Va wes noa oeës lupt d'r weëg durch de plaatsje Mesjtreech, Hier, Keer, Mergroate, Gulpe, Wilder, Nieswieler, Lemieësj en Vols. 

Gesjichde
't Tracé van d'r N278 lupt parallel aan en gediltelig same mit dat van d'r Aode Oakerweëg, 'n heërbaan oet d'r Romeinse tied. Dizze weëg woeëd waarsjienlig al vuur't ing van 't Ancien Régime vervange durch 'ne beëtere en langere weëg via Valkeberg en Heële en in 1779 verhad. In 1823 begós d'r aalek van d'r nuie rieksweëg tussje Margroate en Gulpe. Tussje 1826 en 1828 vóng de besjtroating plaatsj. 

Vuurdat get noardeliger de A79 woeëd aangelag, woar d'r weëg gepland es A78. 't Autobaantracé zou óngevier 'tzelfde trajek es d'r N278 volge. Dit projek hat evvel ginne durchgank gevónge. Ópmerkelig is 't vuurmalige klieëblaadknooppunt Europaplein, aagezieë knooppunte mieëtstes vuurkómme óp plaatsje oeë 'ne sjnelweëg inne angere sjnelweëg of 'ne autoweëg krütst. In 't kader van d'r boew van d'r Kuëning Willem-Alexandertunnel, deë óp 16 december 2016 woeëd geöapend, is dit knooppunt umgeboewd gewoare. 

Besjrieving
D'r N278 is inne van de wieënige N-weëg i Nederlank deë tussje twieë lanksgrenze lupt. Heë begint aa g'n grens mit 't Belsj, aa g'n wesgrens va Mesjtreech. Aa g'ne Belsje kank geet d'r N79 wieër noa Tóngere. D'r N278 is hei 'ne sjtadsweëg durch 't zude va Mesjtreech. Hei uëversjpant de Kennedybruk de Maas, oeënoa 't ouw Europaplein volg, de aasjleting mit de A2 noa Luuk en Eindhove. Oeësteliger lupt d'r N278 durch 't oeëste van de sjtad en vervolges durch versjillende dörper in 't Zuud-Limburgse huëvellank. Bei Mergroate lupt d'r weëg langs d'r Amerikaanse kirkhof en ten oeëste van dat dörp kin me via d'r N598 aafsjloa noa Norbik en Aubel. Óch kint d'r weëg 'n aantal klumsjtroake bei De Hut, tussje Gulpe en 't Plateau va Mergroate. Bei Nieswieler indig d'r N281, oeënoa d'r N278 parallel aa g'n grens mit Dütsjlank noa Vols lupt. D'r weëg geet vervolges durch 't dörpscentrum, oeënoa aa Dütsje zie de B1 wieër durch Oake geet.

Trajekuëverzich
  punt in trajek  aasjleting 16px 16px  N79 16px  Mesjtreech-Campagne   16px  Mesjtreech-Biesland  16px  Mesjtreech-Mariaberg  16px  Mesjtreech-Tóngerseplein  16px  Mesjtreech-Villapark  16px   16px  Mesjtreech-Maasboulevard  16px  John F. Kennedybruk  Maas 16px  Mesjtreech-Limburglaan  16px  Aasjleting Mesjtreech-Centrum Zuud  A2/N2 16px  Mesjtreech-Sjaan  16px    16px  Mesjtreech-Hier  16px  Mesjtreech-Hier-Oeës  16px  Keer  16px  Mergroate  16px  N598  16px  N595 / Partei  16px  Wilder  16px  Nieswieler  16px  N281   16px  Lemieësj  16px  Vols  16px 16px  B1

Fotogalerie

't Bezieë weëd
Langs d'r weëg ligke 'n aantal rieksmónnemente oeë-ónger kesjtieële, kirke, kloeëstere en mónnementaal höaf. E bezónger mónnement is d'r kirkhof i Mergroate. Officieel heesj e Netherlands American Cemetery and Memorial.

Categorie:Infrasjtructuur in Nederlands Limburg
Categorie:Mestreech